Document ID: 31995D0566

RÅDETS AFGØRELSE af 18. december 1995 om midlertidig anvendelse af aftalen i form af brevveksling om ændring af aftalen mellem Det Europæiske Økonomiske Fællesskab og Den Socialistiske Republik Vietnam om handel med tekstilvarer og beklædningsgenstande (95/566/EF)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,
under henvisning til forslag fra Kommissionen, og
ud fra følgende betragtninger:
Kommissionen har på Fællesskabets vegne ført forhandlinger om en aftale i form af brevveksling om ændring af aftalen mellem Det Europæiske Økonomiske Fællesskab og Den Socialistiske Republik Vietnam om handel med tekstilvarer og beklædningsgenstande, paraferet den 15. december 1992 og ændret ved aftale i form af brevveksling paraferet den 20. december 1994;
denne aftale i form af brevveksling bør anvendes midlertidigt fra den 1. januar 1995 i afventning af afslutningen af de procedurer, der er nødvendige for dens indgåelse, dog under forudsætning af, at også Den Socialistiske Republik Vietnam anvender aftalen midlertidigt -
TRUFFET FØLGENDE AFGØRELSE:
Artikel 1
Aftalen i form af brevveksling om ændring af aftalen mellem Det Europæiske Økonomiske Fællesskab og Den Socialistiske Republik Vietnam om handel med tekstilvarer og beklædningsgenstande anvendes midlertidigt fra den 1. januar 1995 i afventning af den formelle indgåelse af aftalen, dog under forudsætning af, at også Den Socialistiske Republik Vietnam anvender aftalen midlertidigt.
Teksten til aftalen er vedlagt denne afgørelse.
Artikel 2
Denne afgørelse offentliggøres i De Europæiske Fællesskabers Tidende.
Udfærdiget i Bruxelles, den 18. december 1995.

Labels: 18
3
15
1